钦定古今图书集成/历象汇编/庶征典/第162卷 > 《管窥辑要》 > 陈
## 钦定古今图书集成/历象汇编/庶征典/第162卷 > 《管窥辑要》 > 陈

### 武帝永定三年仙人见

按《陈书武帝本纪》，“永定三年春正月甲午，历州城西
道，入天井冈，仙人见于罗浮山寺小石楼，长三丈所，
通身洁白，衣服楚丽。”

### 宣帝太建十四年有妖见于御幄

按《陈书。宣帝本纪》。不载　按《隋书五行志》。“陈太建十
四年三月。御座幄上。见一物。如车轮。色正赤。寻而帝
患无故。大叫数声而崩。”